ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
চিকিৎসায় ব্যবহৃত যন্ত্রপাতির জন্য আইন
নয়াদিল্লি, ১২ জুলাই, ২০১৯
চিকিৎসায় ব্যবহৃত যন্ত্রপাতির জন্য একটি পৃথক আইন প্রণয়নের উদ্দেশ্যে ২০১৩-র ২৯শে আগস্ট রাজ্যসভায় বিল আনা হয়েছিল। ড্রাগস অ্যান্ড কসমেটিক্স  বিলটির কিছু পরিবর্তনের জন্য সেটি স্ট্যান্ডিং কমিটির কাছে পাঠানো হয়। কমিটি ওই বিলে কিছু পরিবর্তনের সুপারিশ করেছে।
এই প্রস্তাব অনুযায়ী ড্রাগস অ্যান্ড কসমেটিক্স  বিল ২০১৩ প্রত্যাহার করে মন্ত্রিগোষ্ঠীর কাছে ২০১৬-র ১১ই ফেব্রুয়ারী ড্রাগস অ্যান্ড কসমেটিক্স  বিল ২০১৫ বিবেচনার জন্য জমা দেওয়া হয়। মন্ত্রিগোষ্ঠী এই বিলটি বিবেচনার পর সিদ্ধান্ত নেয় ১৯৪০ সালের ড্রাগস অ্যান্ড কসমেটিক্স অ্যাক্টসের সঙ্গে সাযুজ্য রেখে স্বাস্হ্য এবং পরিবার কল্যাণ মন্ত্রক চিকিৎসায় ব্যবহৃত যন্ত্রপাতির জন্য একটি পৃথক আইন প্রণয়ন করতে পারে।
এরপরই চিকিৎসায় ব্যবহৃত যন্ত্রপাতির জন্য মেডিক্যাল ডিভাইসেস রুলস ২০১৭ তৈরি করা হয়। এই নীতি-নির্দেশিকাগুলি ২০১৭য় ৩১শে জানুয়ারি বিজ্ঞাপিত করা হয়। ২০১৮র পয়লা জানুয়ারি থেকে তা কার্যকর করা হয়।
চিকিৎসায় ব্যবহৃত যন্ত্রপাতি ১৯৪০ সালের ড্রাগস অ্যান্ড কসমেটিক্স অ্যাক্টস এবং মেডিক্যাল ডিভাইসেস রুলস ২০১৭-র মাধ্যমে নিয়ন্ত্রণ করা হয়। প্রয়োজন অনুসারে এই যন্ত্রপাতি পরিদর্শন করা যাবে। সেগুলি বিদেশ থেকে আমদানি করা হলে অথবা দেশে উৎপাদন করলে পরিদর্শনের নিয়ম সবক্ষেত্রে একই থাকবে।
চিকিৎসায় ব্যবহৃত কোনও যন্ত্রপাতিতে ত্রুটি দেখা দিলে, কেন্দ্রীয় লাইসেন্স কর্তৃপক্ষ সেক্ষেত্রে ওই যন্ত্রপাতিগুলি বিক্রির ওপর নিষেধাজ্ঞা জারি করবে। এই যন্ত্রপাতিগুলি যে ব্যাচে তৈরি করা হয়েছে ওই ব্যাচের সমস্ত যন্ত্রপাতিই বাতিল করতে হবে। যদি সেই যন্ত্র কোনও হাসপাতালে বিক্রি হয়ে যায় তাহলে সেটিকেও সংশ্লিষ্ট কোম্পানীকে ফেরত নিতে হবে। ২০১৮ সালের ২৯শে নভেম্বর ড্রাগস টেকনিক্যাল অ্যাডভাইজারি বোর্ডের ৮১তম বৈঠকের সিদ্ধান্ত অনুযায়ী ওই ত্রুটিপূর্ণ যন্ত্রপাতি ব্যবহারের ফলে কেউ ক্ষতিগ্রস্হ হলে তাকে ক্ষতিপূরণ দেবার সংস্হানও থাকছে।
লোকসভায় আজ এক লিখিত প্রশ্নের জবাবে স্বাস্হ্য এবং পরিবার কল্যাণ প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
CG/CB/NS
(Visitor Counter : 126
রেলমন্ত্রক
ভারতীয় রেল, চিকিৎসার জন্য ব্যবহৃত তরলীকৃত অক্সিজেন ও অক্সিজেন সিলিন্ডার পরিবহণের প্রস্তুতি চলছে
নতুন দিল্লি, ১৮ই এপ্রিল, ২০২১
দেশের প্রধান রেলপথগুলি দিয়ে চিকিৎসার কাজে ব্যবহারযোগ্য তরলীকৃত অক্সিজেন  এবং অক্সিজেনের সিলিন্ডার পরিবহণের জন্য ভারতীয় রেল সম্পূর্ণভাবে তৈরি হচ্ছে। কোভিড সংক্রমণ হলে কোনো কোনো ক্ষেত্রে অক্সিজেন দেওয়া অত্যন্ত গুরুত্বপূর্ণ। তাই অক্সিজেনের সহজলভ্যতা নিশ্চিত করতে প্রশাসন সক্রিয়।
মধ্যপ্রদেশ এবং মহারাষ্ট্র সরকার, ভারতীয় রেলের সঙ্গে যোগাযোগ করেছিল। এলএমও ট্যাঙ্কারগুলি পরিবহণ করা কতটা সম্ভব, তা জানার জন্য রেল কর্তৃপক্ষের সঙ্গে কথা বলা হয়। রেল, সব কিছু বিবেচনা করে ফ্ল্যাট ওয়াগন  –এ এই অক্সিজেন পরিবহণ করা সম্ভব বলে জানিয়েছে। এক্ষেত্রে সড়ক পথে পরিবহণ যোগ্য ট্যাঙ্কারগুলিকে ঐ ওয়াগনে বসানো হবে।
সড়ক পরিবহণের সময় উড়ালপুলের উচ্চতা এবং রেল লাইনে ওভারহেড তারের উচ্চতার দিকটি বিবেচনা করা হয়। এই কারণে ডিবিকেএম ওয়াগন বাছাই করা হয়েছে। রেল, ডিবিকেএম –এর মাধ্যমে এলএমও পরিবহণের জন্য সব রকমের পরীক্ষা – নিরীক্ষা চালিয়েছে। মুম্বাইয়ের কলমবলী মাল পরিবহণের সেডে এধরণের একটি ওয়াগনে ট্যাঙ্কার বসিয়ে পরিবহণের সময় সংশ্লিষ্ট দপ্তরের প্রতিনিধিরা সেখানে উপস্থিত ছিলেন। এর পর বাণিজ্যিকভাবে পরিবহণের জন্য রেল মন্ত্রক, ১৬ই এপ্রিল এক বিজ্ঞপ্তিতে এলএমও পরিবহণের জন্য বিস্তারিত নীতি – নির্দেশিকা প্রকাশ করেছে। ১৭ই এপ্রিল, রেল বোর্ডের আধিকারিক, রাজ্য সরকারের পরিবহণ কমিশনার এবং শিল্প সংস্থার প্রতিনিধিদের সঙ্গে এই বিষয়ে বৈঠক হয়েছে। বৈঠকে সিদ্ধান্ত নেওয়া হয়, কলমবলী / বৈসার রেল স্টেশন থেকে বিশাখাপত্তনম, জামসেদপুর, রৌরকেল্লা ও বোকারোতে এলএমও ট্যাঙ্কার পাঠানো হবে। এর জন্য ট্রেলার চলাচলের পরিকাঠামো গড়ে তোলা হয়েছে। বিশাখাপত্তনম, আঙ্গুল ও ভিলাইতে র্যা ম্প বানানোর পাশাপাশি কলমবলীতে র্যা ম্পটিকে শক্তিশালী করা হচ্ছে। আগামীকাল, সোমবারের মধ্যে এই র্যা ম্প তৈরি হয়ে যাবে। আজ বৈসারে একটি ভর্তি ট্যাঙ্কার ডিবিকেএম ওয়াগনে বসানো হয়েছে। আগামীকাল সোমবার ১০টি ফাঁকা ট্যাঙ্কার মহারাষ্ট্র থেকে রওনা হবে। রাজ্য সরকারগুলির চাহিদা অনুযায়ী এ ব্যাপারে প্রয়োজনীয় সিদ্ধান্ত নেওয়া হবে। ভারতীয় রেল অক্সিজেন সরবরাহের বিষয়ে রাজ্য সরকার ও কেন্দ্রকে সাহায্যের জন্য রেল বোর্ডে একজন নোডাল আধিকারিক মনোনিত করেছে।
(CG/CB/SFS
প্রতিরক্ষামন্ত্রক
জাট রেজিমেন্টের ২২৫তম প্রতিষ্ঠা বার্ষিকী উদযাপন
নয়াদিল্লি, ২১ নভেম্বর, ২০২০
জাট রেজিমেন্ট গত ১৯ ও ২০ তারিখ প্রতিষ্ঠার ২২৫তম বার্ষিকী উদযাপন করে। সেনাবাহিনীর এই রেজিমেন্টে স্বতন্ত্র ও অনন্য সেবা আজও উজ্জ্বল হয়ে রয়েছে।
জাট রেজিমেন্টের প্রতিষ্ঠা দিবস উদযাপন অনুষ্ঠানে প্রধান অতিথি হিসাবে উপস্থিত ছিলেন এই রেজিমেন্টের কর্ণেল লেঃজেঃ এস কে সাইনি। জাট যুদ্ধ স্মারকে পুষ্পার্ঘ্য অর্পণ করে অনুষ্ঠানের সূচনা হয়। এরপর, রেজিমেন্টের জওয়ানরা এক অপরূপ কুচকাওয়াজ অনুষ্ঠানে অংশ নেন।
কোভিড-১৯ মহামারীর দরুণ এবারের প্রতিষ্ঠা দিবস অনুষ্ঠান যাবতীয় সতর্কতা অবলম্বন করে অত্যন্ত সংক্ষিপ্ত আকারে অনুষ্ঠিত হয়।
প্রধানমন্ত্রীরদপ্তর
প্যারালিম্পিক্স গেমসে পুরুষদের ডিসকাস থ্রো-তে রৌপ্য পদক জয়ী যোগেশ কথুনিয়া-কে অভিনন্দন প্রধানমন্ত্রীর
নতুন দিল্লি, ৩০ আগস্ট, ২০২১
টোকিওতে প্যারালিম্পিক্স গেমসে পুরুষদের ডিসকাস থ্রো-তে রৌপ্য পদক জয়ী যোগেশ কথুনিয়া-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, " যোগেশ কথুনিয়া অসাধারণ ক্রীড়া নৈপুণ্য দেখিয়েছেন। তিনি দেশে রৌপ্য পদক নিয়ে আসছেন, এজন্য আনন্দিত। তাঁর দৃষ্টান্তমূলক সাফল্য তরুণ প্রতিভাবান অ্যাথলিটদের উদ্বুদ্ধ করবে। তাঁকে অভিনন্দন। তাঁর ভবিষ্যৎ প্রচেষ্টার জন্য শুভেচ্ছা জানাই। #Paralympics"
CG/BD/AS/
(
সড়কপরিবহণওমহাসড়কমন্ত্রক
খালি ট্রাক সহ পণ্য পরিবহণকারী ট্রাকের ড্রাইভার ও পরিবহণ সংস্থাগুলির অভিযোগ ও নানা বিষয়ে সমাধানের জন্য কেন্দ্রীয় স্বরাষ্ট্র মন্ত্রকের কন্ট্রোল রুম
নতুন দিল্লি, ৩ মে, ২০২০
দেশজুড়ে লকডাউন ব্যবস্থার মধ্যে এক রাজ্য থেকে অন্য রাজ্যে খালি ট্রাক সহ পণ্য পরিবহণকারী ট্রাকের ড্রাইভার এবং পরিবহণ সংস্থাগুলির নানা অভিযোগ ও বিভিন্ন বিষয়ের দ্রুত সমাধান নিশ্চিত করতে কেন্দ্র, স্বরাষ্ট্র মন্ত্রকের কন্ট্রোলরুমটি ব্যবহার করার সিদ্ধান্ত নিয়েছে। এই কন্ট্রোলরুমে সড়ক পরিবহণ ও মহাসড়ক মন্ত্রকের আধিকারিকরাও থাকবেন।
লকডাউনের জন্য কেন্দ্রীয় স্বরাষ্ট্র মন্ত্রকের কন্ট্রোলরুম নম্বরটি হল – 1930। ড্রাইভার এবং পরিবহণ সংস্থাগুলির কর্মীরা লকডাউন সংক্রান্ত যে কোনো অভিযোগ জানাতে এই নম্বরটি ব্যবহার করতে পারেন। এছাড়াও জাতীয় সড়ক সংক্রান্ত অভিযোগের জন্য জাতীয় সড়ক কর্তৃপক্ষের হেল্পলাইন নম্বর – 1033-ও রয়েছে। ড্রাইভার এবং পরিবহণ সংস্থাগুলির অভিযোগের নিষ্পত্তির জন্য সড়ক পরিবহণ ও মহাসড়ক মন্ত্রক, জাতীয় সড়ক কর্তৃপক্ষ, বিভিন্ন রাজ্য ও কেন্দ্রশাসিত অঞ্চলের পরিবহণ দপ্তর, পরিবহণ সংস্থাগুলি প্রয়োজনীয় ব্যবস্থা নেবে। সড়ক পরিবহণ ও মহাসড়ক মন্ত্রক দপ্তরের আধিকারিকরা, দৈনন্দিন ভিত্তিতে এই অভিযোগগুলির ওপর একটি প্রতিবেদন তৈরি করবেন।
লকডাউনের সময় গাড়ি চলাচলের বিষয়ে কেন্দ্রীয় স্বরাষ্ট্র মন্ত্রকের কিছু নির্দেশ ও নিয়মাবলী রয়েছে। এর ফলে বিভিন্ন রাজ্য এবং কেন্দ্রশাসিত অঞ্চলে কোভিড – ১৯ মহামারীর মোকাবিলায় যে লকডাউন জারি করা হয়েছে, তার মধ্যেও ট্রাকগুলি বিনাবাধায় পণ্য পরিবহণ করতে পারবে।
(CG/CB/SFS
প্রধানমন্ত্রীরদপ্তর
প্রধানমন্ত্রী, মোজাম্বিকের রাষ্ট্রপতি এইচ.ই. ফিলিপ জ্যাকিন্টো এনইউসির সঙ্গে টেলিফোনে কথা বলেছেন
নতুন দিল্লি, ৩ জুন, ২০২০
প্রধানমন্ত্রী আজ মোজাম্বিকের রাষ্ট্রপ্রতি ফিলিপ জ্যাকিন্টো এনইউসির সঙ্গে টেলিফোনে কথা বলেছেন।
দুই নেতা বর্তমান কোভিড-১৯ মহামারী জনিত চ্যালেঞ্জগুলি নিয়ে আলোচনা করেছেন। প্রধানমন্ত্রী মোজাম্বিকের স্বাস্থ্যসংকটে ভারতের সাহায্য, বিশেষ করে প্রয়োজনীয় ওষুধ ও সরঞ্জাম প্রদান করে সহায়তার ইচ্ছা ব্যক্ত করেন। রাষ্ট্রপতি এনইউসির স্বাস্থ্যসেবা ও ওষুধ সরবরাহের ক্ষেত্রে উভয় দেশের মধ্যে ঘনিষ্ঠ সহযোগিতার জন্য কৃতজ্ঞতা প্রকাশ করেছেন।
দুই নেতা বিভিন্ন গুরুত্বপূর্ণ বিষয় বিশেষ করে মোজাম্বিকের উন্নয়নে ভারতের বিনিয়োগ নিয়ে কথা বলেন। প্রধানমন্ত্রী মোজাম্বিকের কয়লা ও প্রাকৃতিক গ্যাস ক্ষেত্রে ভারতীয় সংস্থাগুলির দেওয়া প্রতিশ্রুতি উল্লেখ করে আফ্রিকার সঙ্গে ভারতের সামগ্রিক অংশীদারিত্বের একটি গুরুত্বপূর্ণ স্তম্ভ হিসাবে মোজাম্বিককে স্বীকৃতি দেওয়ার বিষয়ে জোর দেন।
দুই নেতা প্রতিরক্ষা ও নিরাপত্তা ক্ষেত্রে ক্রমবর্ধমান দ্বিপাক্ষিক সহযোগিতা নিয়ে সন্তুষ্টি প্রকাশ করেন। প্রধানমন্ত্রী উত্তর মোজাম্বিকের সন্ত্রাসবাদের ঘটনা সম্পর্কে রাষ্ট্রপতি ন্যুসির উদ্বেগকে গুরুত্বের সঙ্গে অনুধাবন করেছেন এবং মোজাম্বিক পুলিশ ও নিরাপত্তা বাহিনীর সক্ষমতা বৃদ্ধি সহ সবরকম সম্ভাব্য সহায়তার প্রতিশ্রুতি দিয়েছেন।
মোজাম্বিকের ভারতীয় ও ভারতীয় বংশোদ্ভূতদের নিরাপত্তা সুনিশ্চিত করতে মোজাম্বিক কর্তৃপক্ষের প্রচেষ্টার জন্য প্রধানমন্ত্রী বিশেষ ধন্যবাদ জ্ঞাপন করেছেন।
বর্তমান মহামারীর সংকটের সময় দুই দেশের আধিকারিকরা যোগাযোগ রেখে চলবেন ও সহযোগিতার সম্পর্ক আরো দৃঢ় করবেন বলে দুই নেতা পরস্পরকে আশ্বাস দেন।
(CG/TG
প্রধানমন্ত্রীরদপ্তর
বিশ্ব ধরিত্রী দিবসে টিএমপিকে – এর ১ লক্ষ বৃক্ষ রোপণ কর্মসূচির উল্লেখ করলেন প্রধানমন্ত্রী
নয়াদিল্লি, ২৪ এপ্রিল, ২০২৩
প্রধানমন্ত্রী শ্রী নরেন্দ্র মোদী বিশ্ব বসুন্ধরা দিবসে টাকাম মিসিং পোরিন কেবাং – এর উদ্যোগে ১ লক্ষ বৃক্ষ রোপণের উদ্যোগের প্রশংসা করেছেন।
আসামের লখিমপুর লোকসভা কেন্দ্রের সাংসদ প্রদান বড়ুয়ার এক ট্যুইটের প্রত্যুত্তরে প্রধানমন্ত্রী বলেছেন, “ধারাবাহিক উন্নয়নের পালে হাওয়া লাগাতে এটি একটি গুরুত্বপূর্ণ উদ্যোগ”।
PG/AC/SB
(
প্রধানমন্ত্রীরদপ্তর
ধম্মচক্র প্রবর্তন দিবস এবং আষাঢ় পূর্ণিমা উপলক্ষ্যে আয়োজিত অনুষ্ঠানে প্রধানমন্ত্রীর মূল ভাষণ
নয়াদিল্লী, ২৪ জুলাই, ২০২১
নমো বুদ্ধায়!
নমো গুরুভ্যো !
মাননীয় রাষ্ট্রপতিজি,
অন্যান্য অতিথিবৃন্দ,
ভদ্রমহোদয়া ও ভদ্রমহোদয়গণ।
আপনাদের সকলকে ধম্মচক্র প্রবর্তন দিবস এবং আষাঢ় পূর্ণিমা উপলক্ষ্যে অনেক অনেক শুভেচ্ছা। আজ আমরা গুরু পূর্ণিমাও উদযাপন করছি, আর আজকের এই দিনে ভগবান বুদ্ধ জ্ঞানলাভ করে তাঁর প্রথম বাণী প্রচার করেন। আমাদের দেশে বলা হয় , যেখানে জ্ঞান, সেখানেই পূর্ণতা পাওয়া যায়। আর যখন স্বয়ং বুদ্ধ উপদেশ দিচ্ছেন, তখন স্বাভাবিকভাবেই সেই দর্শন মানবজাতির কল্যাণের সমার্থক হয়ে উঠে। ত্যাগ এবং তিতিক্ষার মধ্য দিয়ে ভগবান বুদ্ধ জ্ঞান অর্জন করেছিলেন। তিনি যখন উপদেশ দিতেন তখন তাঁর মুখনিঃসৃত বাণীর মধ্য দিয়ে ধম্মচক্রের প্রবর্তন হয়। সেই সময় ভগবান বুদ্ধ কেবল পাঁচ শিষ্যকে যে উপদেশ দিয়েছিলেন, আজ সারা পৃথিবীতে, যাঁরা ভগবান বুদ্ধের আদর্শে বিশ্বাসী তাঁর সেই দর্শনকে তাঁরা অনুসরণ করেন ।
বন্ধুগণ,
সারনাথে ভগবান বুদ্ধ পুরো জীবনের, পরিপূর্ণ জ্ঞানের সূত্র আমাদের দিয়েছেন। তিনি দুঃখের বিষয়ে বলেছেন, দুঃখের কারণ সম্পর্কে বলেছেন, দুঃখ থেকে যে জয়লাভ করা যায় সে বিষয়ে আশ্বাস দিয়েছেন আর কেমন করে জেতা যায় সেই পথও বলে দিয়েছেন। ভগবান বুদ্ধ আমাদের জীবনের জন্য অষ্টাঙ্গ সূত্র- ৮টি মন্ত্র দিয়েছিলেন। এই ৮টি মন্ত্র হল- সম্মা-দিট্ঠি , সম্মা- সংকপ্প , সম্মা- বচ , সম্মা কম্মন্তো , সম্মা আজিবা , সম্মা বায়ামো , সম্মা সতি , সম্মা সমাধি । যদি আমাদের মন, কথা এবং সংকল্পের মধ্যে সম্প্রীতি বজায় থাকে, আমাদের কাজ এবং উদ্যোগের মধ্যে ভারসাম্য থাকে তাহলে আমরা দুঃখ থেকে বেরিয়ে আসতে পারি এবং সুখের মুখ দেখতে পারি। এই ভাবনাই আমাদের ভালো সময়ে মানুষের কল্যাণে কাজ করার অনুপ্রেরণা যোগায়। আর সংকটের সময় ধৈর্য্য রাখার শক্তি যোগায়।
বন্ধুগণ,
আজ করোনা মহামারী যখন মানব জাতির সামনে সংকটময় পরিস্থিতির সৃষ্টি করেছে সেই সময় ভগবান বুদ্ধ আমাদের কাছে আরও প্রাসঙ্গিক হয়ে উঠেছেন। ভগবান বুদ্ধের পথ অনুসরণ করে কিভাবে আমরা কঠিন সংকটের মোকাবিলা করেছি ভারত তা সারা বিশ্বকে দেখিয়েছে। আজ ভগবান বুদ্ধের শিক্ষা অনুসরণ করে সমস্ত দেশ একযোগে এগিয়ে চলেছে এবং একে অন্যকে শক্তি যোগাচ্ছে। এই লক্ষ্যে ইন্টারন্যাশনাল বুদ্ধিষ্ট কনফেডারেশন প্রার্থনার মাধ্যমে সেবা করার যে উদ্যোগ- ‘কেয়ার উইথ প্রেয়ার’ নিয়েছে তা প্রশংসার যোগ্য।
বন্ধুগণ,
ধম্মপদে বলা আছে-
ন হী বেরেন বেরানি,
সম্মন্তীধ কুদাচনম্।
অবেরেন চ সম্মন্তী,
এস ধম্মো সনন্ততো।।
অর্থাৎ বৈরিতা বৈরী মনোভাবকে শান্ত করতে পারে না বরং খোলা মনে ভালোবাসা দিয়ে বৈরী মনোভাবকে শান্ত করা যায়। সংকটের এই সময়ে সারা পৃথিবী ভালোবাসা এবং সম্প্রীতির ক্ষমতা অনুভব করেছে। বুদ্ধের এই উপদেশ মানবতার অভিজ্ঞতাকে সমৃদ্ধ করে, যার মাধ্যমে পৃথিবী সাফল্য এবং সমৃদ্ধির নতুন এক উচ্চতায় পৌঁছাবে।
এই কামনা করে, আরও একবার আপনাদের সকলকে অনেক অনেক অভিনন্দন জানাই। আপনারা সুস্থ থাকুন আর মানবতার সেবা করে যান।
ধন্যবাদ!
CG/CB/NS
(Visitor Counter : 178
শ্রমওকর্মসংস্থানমন্ত্রক
ইপিএফও পয়লা এপ্রিল থেকে ৫২ লক্ষ ৬২ হাজার গ্রাহকের কেওয়াইসি আপডেট করেছে
নয়াদিল্লি, ০৩ জুন, ২০২০
অনলাইন পরিষেবার সুযোগ-সুবিধা আরও বেশি করে হাতের নাগালে পৌঁছে দিতে কর্মচারী ভবিষ্যনিধি সংগঠন  এপ্রিল থেকে মে মাস পর্যন্ত ৫২ লক্ষ ৬২ হাজার গ্রাহকের কেওয়াইসি সংক্রান্ত ডেটা আপডেট করেছে। কোভিড-১৯ মহামারীর প্রেক্ষিতে এই উদ্যোগ। কেওয়াইসি ডেটা আপডেটের মধ্যে – ৩৯ লক্ষ ৯৭ হাজার গ্রাহকের আধার সংযুক্তিকরণ, ৯ লক্ষ ৮৭ হাজার গ্রাহকের মোবাইল সংযুক্তিকরণ এবং ১১ লক্ষ ১১ হাজার গ্রাহকের ব্যাঙ্ক অ্যাকাউন্টের সংযুক্তিকরণ সফলভাবে শেষ হয়েছে। কেওয়াইসি হ’ল এমন এককালীন প্রক্রিয়া, যার সাহায্যে ইউনিভার্সাল অ্যাকাউন্ট নম্বরে সংযুক্তিকরণ মারফৎ সংশ্লিষ্ট গ্রাহকের পরিচিতি যাচাই করা সম্ভব।
এছাড়াও, বিপুল সংখ্যায় কেওয়াইসি সংযুক্তিকরণের মাধ্যমে ইপিএফও-র সংশ্লিষ্ট পরিষেবা প্রদানেও বিশেষ সাহায্য হয়েছে। দেশ জুড়ে লকডাউনের সময় কেওয়াইসি আপডেটের ফলে ৪ লক্ষ ৮১ হাজার নাম সংশোধন, ২ লক্ষ ১ হাজার জন্মতিথি সংশোধন এবং ৩ লক্ষ ৭০ হাজার আধার নম্বর সংশোধন করা হয়েছে। ইপিএফও-র এই উদ্যোগের ফলে সংগঠনের যে কোনও সদস্য বা গ্রাহক সংস্থার পোর্টাল থেকে অনলাইন পরিষেবা গ্রহণ করতে পারবেন। একজন গ্রাহক অনলাইনে আবেদনপত্র দাখিল করে তাঁর অ্যাকাউন্ট থেকে টাকা তোলার ক্ষেত্রে সুবিধা পাবেন।
কোভিড-১৯ সংক্রান্ত বিভিন্ন বাধা-বিপত্তি সত্ত্বেও ইপিএফও তার সদস্য বা গ্রাহকদের অনলাইনে বিভিন্ন পরিষেবা হাতের নাগালে পৌঁছে দিতে অঙ্গীকারবদ্ধ। একই সঙ্গে, অনলাইন পরিষেবা ব্যবস্থার মাধ্যমে ইপিএফও-র কাজকর্মের গুণমান ও দক্ষতাও বেড়েছে। এমনকি, বিভিন্ন দাবি-দাওয়া সময় মতো মেটানো সম্ভব হয়েছে।
(CG/BD/SB
আয়ুষ
আয়ুষ ক্ষেত্রে কোভিড-১৯ এর বিরুদ্ধে জন আন্দোলন গতি পাচ্ছে
নয়াদিল্লি, ৩১ অক্টোবর, ২০২০
কোভিড-১৯ এর বিরুদ্ধে জনআন্দোলনে হাজার হাজার আয়ুষ ক্ষেত্রের সঙ্গে যুক্ত পেশাদার ব্যক্তির যোগদানের ফলে পরম্পরাগত চিকিৎসা পদ্ধতিতে আরও গতি সঞ্চারিত হয়েছে। আয়ুষ রোগ নির্ণয় কেন্দ্র, হাসপাতাল, শিক্ষা প্রতিষ্ঠান, রোগী পরিষেবা কেন্দ্র ও অন্যান্য ইউনিটগুলিতে এই আন্দোলন পুরোদমে এগিয়ে চলেছে। এমনকি, আয়ুষ ক্ষেত্রের সঙ্গে যুক্ত পেশাদার ব্যক্তিরা সাধারণ মানুষের সঙ্গে ঘনিষ্ঠ যোগাযোগ গড়ে তুলে তৃণমূল স্তরে আন্দোলনকে সফল করে তুলতে বড় ভূমিকা নিয়েছেন। এই আন্দোলনের মাধ্যমে সচেতনতা অভিযানের সময় সাধারণ মানুষকে আচার-আচরণগত পরিবর্তন নিয়ে আসার জন্য উৎসাহিত করা হচ্ছে।
আয়ুষ মন্ত্রকের ৫ দিনের এক পর্যালোচনায় দেখা গেছে, আয়ুষ ক্ষেত্রের সঙ্গে যুক্ত সংশ্লিষ্ট সকলের কোভিড আদর্শ আচরণ সম্পর্কে সাধারণ মানুষকে সচেতন করে তোলার জন্য প্রায় ১ কোটি ১০ লক্ষ মানুষের কাছে পৌঁছে গিয়েছেন। এছাড়াও, ডিজিটাল মাধ্যমে কোভিড আদর্শ আচরণ সম্পর্কে মানুষকে সচেতন করে তোলা হচ্ছে। চলতি উৎসবের মরশুমে জনস্বাস্থ্য ক্ষেত্রে বড় চ্যালেঞ্জ ছুঁড়ে দিতে পারে। কারণ, মানুষ উৎসব মরশুমের সময় সুরক্ষা কবচ ছেড়ে অনেক সময় অনুষ্ঠানে সামিল হতে বিভিন্ন জায়গায় যাতায়াত করে থাকেন। এর ফলে, মহামারী সংক্রমণের ঝুঁকি বাড়ে। তাই, আয়ুষ ক্ষেত্রের সঙ্গে যুক্ত পেশাদারদের সঠিক হস্তক্ষেপের ফলে সংক্রমণ ছড়িয়ে পড়ার প্রবণতা প্রতিহত করা সম্ভব।
আয়ুষ মন্ত্রক তার অধীনস্ত কার্যালয় ও বেসরকারি ক্ষেত্রের সঙ্গে ঐক্যবদ্ধভাবে জনআন্দোলনকে সফল করে তুলতে সর্বাত্মক প্রয়াস নিয়েছে। এই লক্ষ্যে রাজ্য/কেন্দ্রশাসিত অঞ্চলগুলিকে আয়ুষ রোগ-নির্ণয় কেন্দ্রগুলি সহ চিকিৎসা পরিষেবা কেন্দ্রগুলি জাতীয় আয়ুষ মিশনের আওতায় মানুষের মধ্যে আচরণগত পরিবর্তন নিয়ে আসার ক্ষেত্রে বড় ভূমিকা পালন করছে। ইতিমধ্যেই বহু রাজ্য ও কেন্দ্রশাসিত অঞ্চলের স্বাস্থ্য সচিবরাও জনআন্দোলনের সঙ্গে সঙ্গতি রেখে সচেতনতামূলক অভিযান গ্রহণ করেছেন।
CG/BD/SB
(Visitor Counter : 124
স্বাস্থ্যওপরিবারকল্যাণমন্ত্রক
গ্রামাঞ্চলে চিকিৎসা করার ব্যাপারে চিকিৎসকদের উৎসাহিত করতে গুরুত্বপূর্ণ পদক্ষেপ
নয়াদিল্লি, ০৫ এপ্রিল, ২০২২
জনস্বাস্থ্য ও হাসপাতাল রাজ্যের বিষয়। তাই, গ্রামীণ এলাকা সহ স্বাস্থ্য ব্যবস্থাকে শক্তিশালী করে তোলার সঙ্গে সম্পর্কিত সমস্ত বিষয় সংশ্লিষ্ট রাজ্য/কেন্দ্রশাসিত অঞ্চলের সরকারগুলির উপর বর্তায়। তবে, জাতীয় স্বাস্থ্য মিশনের আওতায় কেন্দ্রীয় স্বাস্থ্য ও পরিবার কল্যাণ মন্ত্রক রাজ্য/কেন্দ্রশাসিত অঞ্চলগুলিকে তাঁদের স্বাস্থ্য সেবা ব্যবস্থাকে শক্তিশালী করে তুলতে কর্মসূচি রূপায়ণ পরিকল্পনা -র মাধ্যমে প্রয়োজনীয়তার ভিত্তিতে চিকিৎসক নিয়োগের জন্য সাহায্য করা সহ প্রযুক্তিগত ও আর্থিক সহায়তা দিয়ে থাকে।
জাতীয় স্বাস্থ্য মিশনের আওতায় দেশের গ্রামীণ ও প্রত্যন্ত অঞ্চলে চিকিৎসকদের চিকিৎসা করার ব্যাপারে উৎসাহিত করার জন্য একাধিক গুরুত্বপূর্ণ পদক্ষেপ নেওয়া হয়েছে এবং তাদের সাম্মানিক ভাতা দেওয়া হয়। গ্রামীণ ও প্রত্যন্ত অঞ্চলে বিশেষজ্ঞ চিকিৎসকদের পরিষেবা দেওয়ার জন্য কঠিন অঞ্চল-ভিত্তিক ভাতা এবং তাঁদের থাকার জায়গা দেওয়া হয়েছে। গ্রামীণ ও প্রত্যন্ত অঞ্চলে সিজার বিভাগ পরিচালনায় যাতে আরও বেশি করে বিশেষজ্ঞ চিকিৎসক থাকেন, তার জন্য স্ত্রী রোগ বিশেষজ্ঞ/শিশু রোগ বিশেষজ্ঞ, প্রশিক্ষিত এমার্জেন্সি অপস্ট্রেট্রিক কেয়ার , অ্যানাস্থেশিয়ার বিষয়ে পারদর্শী প্রশিক্ষিত চিকিৎসকদের সাম্মানিক ভাতা দেওয়া হয়।এমনকি বিশেষজ্ঞ চিকিৎসকদের ঘাটতি কাটিয়ে উঠতে জাতীয় স্বাস্থ্য মিশনের আওতায় চিকিৎসকদের একাধিক বিষয়ে দক্ষ করে তুলতে সাহায্য করা হয়।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার।
CG/SS/SB
(Visitor Counter : 294
উত্তর-পূর্বাঞ্চলেরউন্নয়নসংক্রান্তমন্ত্রক
উন্নয়নমূলক কাজের অগ্রগতিতে নিয়ম-কানুন সহজ করা
নয়াদিল্লি, ১২ জুলাই, ২০১৯
উত্তরপূর্বাঞ্চল উন্নয়ন মন্ত্রক সংশ্লিষ্ট রাজ্যগুলির থেকে নিয়মিতভাবে উন্নয়নমূলক কাজের বিভিন্ন প্রস্তাব পেয়ে থাকে। গত তিন বছরে বিভিন্ন প্রকল্পের আওতায় ৩ হাজার ৪০০ কোটি টাকার প্রকল্প বরাদ্দ করা হয়েছে। মন্ত্রকের নন-ল্যাপসেবল সেন্ট্রাল পুল অফ রিসোর্সেস , উত্তরপূর্বাঞ্চল পরিকাঠামো উন্নয়নে বিশেষ কর্মসূচি , কার্বি অংলং স্বায়ত্ত্বশাসিত আঞ্চলিক পর্ষদ , বোড়োল্যান্ড আঞ্চলিক পর্ষদ , ডিমা হাসাও স্বায়ত্ত্বশাসিত আঞ্চলিক পর্ষদ  এবং সামাজিক ও পরিকাঠামো উন্নয়ন তহবিল  থেকে এই অর্থ বরাদ্দ করা হয়।
এই প্রকল্পগুলি ছাড়পত্র দেওয়া রাজ্য সরকারের দায়িত্বের মধ্যে পড়ে। মিজোরাম সরকার জানিয়েছে, পরিবেশ মন্ত্রকের ছাড়পত্র না মেলায় এই মন্ত্রকের অনুমোদিত লুংগলেই কঠিন বর্জ্য ব্যবস্হাপনা প্রকল্পটির কাজ শুরু করা যায়নি। উত্তরপূর্বাঞ্চলের বাকি রাজ্যগুলি থেকে অন্য কোনও প্রকল্প অবশ্য ছাড়পত্রের জন্য আটকে নেই।
রাজ্যসভায় এক লিখিত প্রশ্নের জবাবে উত্তরপূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রী দপ্তর, কর্মী জনঅভিযোগ ও পেনশন, আনবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র সিং এই তথ্য জানিয়েছেন।
CG/CB/NS
(Visitor Counter : 74
অর্থ কমিশন
জল শক্তি মন্ত্রকের সঙ্গে পঞ্চদশ অর্থ কমিশনের বৈঠক
নয়াদিল্লি, ২৪ জুলাই, ২০১৯
কেন্দ্রীয় জল শক্তি মন্ত্রী শ্রী গজেন্দ্র সিং শেখাওয়াতের নেতৃত্বে নতুন দিল্লিতে মঙ্গলবার পঞ্চদশ অর্থ কমিশনের সদস্য ও উচ্চ পদস্থ আধিকারিকদের এক বৈঠক অনুষ্ঠিত হয়। বৈঠকে ‘জল জীবন মিশন’ রূপায়ণের জন্য মন্ত্রকের পক্ষ থেকে তহবিল চাহিদা সম্পর্কিত বিস্তারিত বিবরণ পেশ করা হয়। ২০২৪ – এর মধ্যে মিশন মোড ভিত্তিতে এই কর্মসূচি রূপায়ণের লক্ষ্যমাত্রা স্থির হয়েছে।
প্রধানমন্ত্রী শ্রী নরেন্দ্র মোদীর পৌরহিত্যে গত বছরের মার্চে অনুষ্ঠিত এক বৈঠকে প্রধানমন্ত্রী স্বয়ং নির্দিষ্ট ক্ষেত্র-ভিত্তিক এবং স্বাস্থ্য ও পরিষ্কার-পরিচ্ছন্নতা বজায় রাখাতে রাজ্যগুলিকে নির্দিষ্ট তহবিল বরাদ্দ করার ব্যাপারে নির্দেশ দিতে পঞ্চদশ অর্থ কমিশনের প্রতি অনুরোধ জানান। এই অনুরোধের প্রেক্ষিতেই জল শক্তি মন্ত্রক কমিশনের সঙ্গে বৈঠকে মন্ত্রকের সাফল্য এবং তহবিল চাহিদা সম্বলিত বিস্তারিত বিবরণী পেশ করে।
মন্ত্রকের কাছ থেকে পাওয়া তথ্যানুযায়ী জল জীবন মিশন পূর্ববর্তী জাতীয় গ্রামীণ পানীয় জল কর্মসূচি থেকে পৃথক। নতুন এই মিশনে প্রকল্প রূপায়ণের পরিকল্পনার ক্ষেত্রে গ্রাম পঞ্চায়েতগুলিকে সামিল করার কথা বলা হয়েছে। তবে, মিশনের প্রকল্প রূপায়ণে সাফল্যের ভিত্তিতে তহবিল বরাদ্দ করা হবে। প্রকল্প রূপায়ণে ভালো সাফল্য অর্জনকারী রাজ্যগুলির জন্য তহবিল বরাদ্দের পরিমাণ কম সাফল্য অর্জনকারী রাজ্যগুলির তুলনায় বেশি হবে। এছাড়াও, মিশনে প্রকল্প রূপায়ণে ধারাবাহিকতা বজায় রাখার পাশাপাশি, স্থানীয় মানুষকে সামিল করার কথাও বলা হয়েছে।
রাজ্যগুলির পাঠানো বিস্তারিত প্রকল্প প্রতিবেদনের ওপর ভিত্তি করে মন্ত্রকের পক্ষ থেকে ১০০ শতাংশ পাইপ-বাহিত জল সরবরাহ কর্মসূচি বাবদ আনুমানিক খরচ ধরা হয়েছে ৭ লক্ষ ৮৮ হাজার কোটি টাকা। এই প্রেক্ষিতে মন্ত্রক পঞ্চদশ অর্থ কমিশনের মাধ্যমে ৫০ হাজার কোটি টাকা সাহায্যের প্রস্তাব দিয়েছে। এছাড়াও, পঞ্চদশ অর্থ কমিশনের মাধ্যমে মন্ত্রকের পক্ষ থেকে পরিশ্রুত পানীয় জলের প্রয়োজনীয়তার ব্যাপারেও গুরুত্ব দেওয়া হয়েছে।
বৈঠকে জলসম্পদ, নদী উন্নয়ন ও গঙ্গা পুনরুজ্জীবন দপ্তরের তহবিল চাহিদার ব্যাপারে কমিশনের কাছে খতিয়ান পেশ করা হয়। উল্লেখ করা যেতে পারে, ফারাক্কা বাঁধ প্রকল্পের জন্য পঞ্চদশ অর্থ কমিশনের কাছে ৭৩৫ কোটি টাকা চাওয়া হয়েছিল। এছাড়াও, নমামি গঙ্গে কর্মসূচির জন্য ২০ হাজার ৭০০ কোটি টাকার প্রস্তাব দেওয়া হয়েছে। এই প্রেক্ষিতে কমিশনের পক্ষ থেকে জানানো হয়েছে যে, মন্ত্রকের তরফে পেশ করা বিস্তারিত বিবরণ গুরুত্বের সঙ্গে বিবেচনা করে কেন্দ্রীয় সরকারের কাছে রিপোর্ট পেশ করা হবে।
CG/BD/SB
(Visitor Counter : 58
প্রধানমন্ত্রীরদপ্তর
কোরিয়া সাধারণতন্ত্রের প্রেসিডেন্টের সঙ্গে সাক্ষাৎকার ভারতের প্রধানমন্ত্রীর
নয়াদিল্লি, ২০ মে, ২০২৩
হিরোসিমায় জি-৭ শীর্ষ বৈঠকের একান্ত অবসরে কোরিয়া সাধারণতন্ত্রের প্রেসিডেন্ট মিঃ ইয়ূন সুক ইয়েল-এর সঙ্গে এক সাক্ষাৎকারে মিলিত হলেন ভারতের প্রধানমন্ত্রী শ্রী নরেন্দ্র মোদী।
ভারত ও কোরিয়ার মধ্যে কৌশলগত অংশীদারিত্বের অগ্রগতির বিষয়টি পর্যালোচনা করেন তাঁরা। দ্বিপাক্ষিক সম্পর্ককে কিভাবে আরও জোরদার করে তোলা যায়, সে সম্পর্কেও দুই নেতার মধ্যে মতবিনিময় অনুষ্ঠিত হয়। বিশেষত, বাণিজ্য ও বিনিয়োগ, উন্নত প্রযুক্তি, তথ্যপ্রযুক্তির হার্ডওয়্যার উৎপাদন, ডিফেন্স, সেমি-কন্ডাক্টর্স এবং সংস্কৃতির বিভিন্ন ক্ষেত্রে দ্বিপাক্ষিক অংশীদারিত্বকে কিভাবে আরও প্রসারিত করা সম্ভব, সে সম্পর্কেও বিস্তারিত আলোচনা হয় তাঁদের মধ্যে।
প্রসঙ্গত উল্লেখ্য, ভারত ও কোরিয়ার কূটনৈতিক সম্পর্কের এটি হল ৫০তম বার্ষিকী। এই বিষয়টিকে মনে রেখে দুই নেতাই দ্বিপাক্ষিক সম্পর্ককে আরও জোরদার করে তোলার বিষয়ে সহমত পোষণ করেন।
জি-২০-র মঞ্চে ভারতের প্রধানমন্ত্রীর নেতৃত্বের ভূয়সী প্রশংসা করেন প্রেসিডেন্ট ইয়ূন সুক ইয়েল। এক্ষেত্রে ভারতের প্রচেষ্টাকে আন্তরিকভাবে সমর্থন জানানোর প্রতিশ্রুতিও দেন তিনি। এ বছর সেপ্টেম্বর মাসে জি-২০ নেতৃবৃন্দের শীর্ষ বৈঠককালে প্রেসিডেন্ট ইয়ূন-এর ভারত সফরে তিনি বিশেষভাবে আগ্রহী বলে জানান প্রধানমন্ত্রী শ্রী নরেন্দ্র মোদী।
ভারত-প্রশান্ত মহাসাগরীয় কৌশলগত অংশীদারিত্বের ক্ষেত্রে ভারতকে বিশেষভাবে গুরুত্ব দেওয়ার জন্য কোরিয়া সাধারণতন্ত্রের প্রচেষ্টাকে স্বাগত জানান ভারতের প্রধানমন্ত্রী।
আঞ্চলিক ক্ষেত্রের বিভিন্ন উন্নয়ন নিয়েও মতবিনিময় ঘটে দুই বিশ্ব নেতার মধ্যে।
(PG/SKD/DM/
স্বাস্থ্যওপরিবারকল্যাণমন্ত্রক
অল ইন্ডিয়া ইনস্টিটিউট অফ মেডিক্যাল সাইন্সেস, কল্যাণীতে বিশ্ব আত্মহত্যা প্রতিরোধ দিবস উদযাপন
কলকাতা, ১০ সেপ্টেম্বর, ২০২১
স্বাস্থ্য ও পরিবার কল্যাণ মন্ত্রকের অধীনে কল্যাণীর অল ইন্ডিয়া ইনস্টিটিউট অফ মেডিক্যাল সায়েন্সেস আজ বিশ্ব আত্মহত্যা প্রতিরোধ দিবস উদযাপন করা হয়। এইমস কল্যাণীর অধিকর্তা ডাক্তার রামজী সিং হতাশায় আক্রান্ত রোগীদের জন্য একটি মুড ক্লিনিকের উদ্বোধন করেন। ওই হাসপাতালের মনোরোগ বিভাগের প্রধান, ডাক্তার সুকান্ত সরকার জানান, বিশ্ব আত্মহত্যার রিপোর্ট -২০১৯ অনুযায়ী, প্রতি ১০ হাজার জনে ১০ জনের আত্মহত্যার খবর পাওয়া যায়। বিশেষজ্ঞরা সচেতনতা বৃদ্ধি এবং প্রাথমিক সতর্কতা লক্ষণগুলি যেমন আচরণগত উপসর্গ, পদার্থ ব্যবহার এবং মেজাজের অন্যান্য সমস্যা যেমন, মানসিক অসুস্থতার পারিবারিক ইতিহাসের মতো অত্যন্ত ঝুঁকিপূর্ণ বয়সের গোষ্ঠীগুলিতে বেছে নেওয়ার আহ্বান জানান। এই উপলক্ষে এইমস কল্যাণীর কর্মীরা রোগীদের এবং তাদের আত্মীয়দের মধ্যে সচেতনতা সৃষ্টির জন্য একটি স্কিটের ব্যবস্থা করেছিলেন।
CG/ SB
(Visitor Counter : 82
প্রধানমন্ত্রীরদপ্তর
ভারত ছাড়ো আন্দোলনে যেসব স্বাধীনতা সংগ্রামী অংশ নিয়েছিলেন, তাঁদের প্রতি প্রধানমন্ত্রীর শ্রদ্ধা নিবেদন
নয়াদিল্লি, ৯ আগস্ট ২০২৩
প্রধানমন্ত্রী শ্রী নরেন্দ্র মোদী ভারত ছাড়ো আন্দোলনে অংশগ্রহণকারী স্বাধীনতা সংগ্রামীদের শ্রদ্ধা জানিয়েছেন। শ্রী মোদী বলেছেন, ঔপনিবেশিক শাসন থেকে ভারতকে মুক্ত করতে গান্ধীজির নেতৃত্বে ভারত ছাড়ো আন্দোলন গুরুত্বপূর্ণ ভূমিকা পালন করেছিল। এই প্রসঙ্গে প্রধানমন্ত্রী তাঁর একটি ভিডিও বার্তা সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন :
“ভারত ছাড়ো আন্দোলনে যাঁরা অংশ নিয়েছিলেন, সেইসব মহান ব্যক্তিত্বদের শ্রদ্ধা জানাই। ঔপনিবেশিক শাসন থেকে ভারতকে মুক্ত করতে গান্ধীজির নেতৃত্বে ভারত ছাড়ো আন্দোলন গুরুত্বপূর্ণ ভূমিকা পালন করেছিল। আজ ভারত অভিন্ন কন্ঠে বলছে :
দুর্নীতি ভারত ছাড়ো।
পরিবারতন্ত্র ভারত ছাড়ো।
তোষণের সংস্কৃতি ভারত ছাড়ো।”
AC/CB/DM
(
স্বাস্থ্যওপরিবারকল্যাণমন্ত্রক
একদিনেই সর্বাধিক আরোগ্য লাভের দিক থেকে ভারতের আরও একটি সাফল্য
দেশে গত ২৪ ঘন্টায় সুস্থ হয়েছেন ৬৮,৫৮৪ জন
২৬টি রাজ্য ও কেন্দ্রশাসিত অঞ্চলে আরোগ্য লাভের হার ৭০ শতাংশের বেশি
নয়াদিল্লি, ৩ সেপ্টেম্বর, ২০২০
একদিনেই সর্বাধিক আরোগ্য লাভের সংখ্যার ধারাবাহিকতা বজায় রেখে ভারতে গত ২৪ ঘন্টায় ১১ লক্ষ ৭০ হাজারের বেশি করোনা আক্রান্ত রোগী আরোগ্য লাভ করায় এক নতুন সাফল্য অর্জিত হয়েছে।
দেশে একদিনেই সর্বাধিক সুস্থতার সংখ্যার দিক থেকে অর্জিত সাফল্য বজায় রেখে গত ২৪ ঘন্টায় ৬৮,৫৮৪ জন কোভিড-১৯ রোগী আরোগ্য লাভ করেছেন এবং হাসপাতাল থেকে ছাড়া পেয়েছেন। এর ফলে, দেশে মোট সুস্থ হয়ে ওঠা ব্যক্তির সংখ্যা প্রায় ৩০ লক্ষ  হয়েছে। করোনায় আরোগ্য লাভের সংখ্যা ক্রমশ বৃদ্ধি পাওয়ায় দেশে কোভিড-১৯ আক্রান্ত রোগীদের মধ্যে সুস্থতার হার বেড়ে হয়েছে ৭৭.০৯ শতাংশ। একইভাবে, আক্রান্তের সংখ্যার  তুলনায় সুস্থ হয়ে ওঠা ব্যক্তির সংখ্যা বেড়ে হয়েছে ২১ লক্ষ ৫০ হাজারের বেশি।
দেশে আজ পর্যন্ত আক্রান্তের তুলনায় আরোগ্য লাভের সংখ্যা ৩.৬ গুণেরও বেশি হয়েছে। রেকর্ড সংখ্যায় আরোগ্য লাভের হার বৃদ্ধি পাওয়ায় দেশে মোট আক্রান্তের তুলনায় করোনায় আক্রান্তের সংখ্যা ক্রমাগত হ্রাস পাচ্ছে এবং আক্রান্তের সংখ্যার তুলনায় বর্তমানে আক্রান্তের হার কেবল ২১.১৬ শতাংশ।
হাসপাতালগুলিতে উপযুক্ত চিকিৎসা পরিষেবা, হোম আইসোলেশনে থাকা রোগীদের যথাযথ নজরদারি, গুরুতর অসুস্থ রোগীদের অক্সিজেন সাপোর্ট, রোগীদের দ্রুত যাতায়াতে অ্যাম্বুলেন্স পরিষেবা ও সময়মতো চিকিৎসা প্রদান তথা চিকিৎসকদের দক্ষতায় মানোন্নয়নের ফলে রোগীদের আরও উপযুক্ত ও উন্নততর চিকিৎসা প্রদান সম্ভব হচ্ছে।
এই সমস্ত ব্যবস্থা গ্রহণের ফলে ভারতে করোনায় মৃত্যু হার বিশ্ব গড় হার ৩.৩ শতাংশের তুলনায় কমে আজ পর্যন্ত দাঁড়িয়েছে ১.৭৫ শতাংশ।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/BD/DM